Telefon: **091/531 22 63**

Žiro račun br.:**HR35 2340 0091 1100 5382 5**

Matični broj : **01312626**

OIB **98582174876**

e-mail: **zsu.opcine.kriz@gmail.com**

**Temeljem članka 76. Zakona o sportu („Narodne novine“ broj 71/06., 150/08., 124/10., 124/11., 86/12., 94/13., 85/15., 19/16. i 98/19.), članka 6. stavak 2. alineja 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15.), točke 2. stavak 2. podtočka 1. Odluke o načinu raspodjele sredstava iz Proračuna Općine Križ za 2020. godinu namijenjen financiranju projekata i programa udruga („Glasnik Zagrebačke županije“ broj 40/19.) i Programu javnih potreba u sportu na području Općine Križ u 2020. godini („Glasnik Zagrebačke županije“ broj 40/19.), Zajednica športskih udruga Općine Križ, dana 13. 01. 2020. godine objavljuje**

**JAVNI POZIV**

**članicama Zajednice športskih udruga Općine Križ**

**za predlaganje projekata/programa javnih potreba u sportu**

**Općine Križ za 2020. godinu**

**I.**

U Proračunu Općine Križ za 2020. godinu planirana su sredstva za financijsku potporu programima udruga u sportu namijenjenih zadovoljavanju javnih potreba u sportu, razvoju i promicanju sporta, definiranih prioritetima utvrđenima od strane Zajednice športskih udruga Općine Križ.

Planirani iznos sredstava iz Proračuna Općine Križ za 2020. godinu za financiranje javnih potreba u sportu u 2020. godini iznosi =480.000,00 kuna.

**II.**

Na ovaj Javni poziv se mogu javiti sve udruge u sportu sa sjedištem na području Općine Križ, koje su članice Zajednice športskih udruga Općine Križ, čiji su ciljevi i djelatnost usmjereni ka zadovoljenju javnih potreba građana Općine Križ u području sporta.

Udruge koje se javljaju na ovaj javni poziv moraju biti upisane u Registar udruga, u Registar sportskih djelatnosti i moraju posjedovati RNO broj, te dostaviti dokaz o tome da su uskladile/ili su u postupku usklađivanja svojih statuta s odredbama Zakona o udrugama **(„Narodne novine“ broj 74/14., 70/17. i 98/19.)** te moraju ispunjavati sve druge uvjete propisane Javnim pozivom, odnosno Uputama za prijavitelje.

**III.**

Financijska sredstva u iznosu od =480.000,00 kuna raspodijeliti će se članicama Zajednice športskih udruga Općine Križ sukladno Kriterijima za vrednovanje i financiranje športskih udruga članova Zajednice Športskih udruga Općine Križ, a koji su prihvaćeni na Skupštini Zajednice športskih udruga Općine Križ 20. studenog 2015. godine.

**IV.**

Razdoblje provedbe programa/projekta kojeg udruga prijavljuje je tijekom 2020. godine, samostalno ili u partnerstvu.

Prijave se podnose na obveznim posebnim obrascima:

1. Opisni obrazac programa/projekta
2. Obrazac Proračuna programa/projekta

Uz navedene obrasce potrebno je priložiti i ostalu obveznu dokumentaciju navedenu u Uputama za prijavitelje koje čini sastavni dio ovog Poziva.

**V.**

S udrugama u sportu kojima će biti odobrena financijska sredstva Zajednica športskih udruga Općine Križ će sklopiti Ugovor o dodijeli financijskih sredstava za 2020. godinu.

**VI.**

Rok za podnošenje prijave programa/projekta je 30 dana od dana objave Javnog poziva, a zaključno sa 11. 02. 2020. godine.

Postupak ocjene pristiglih prijava izvršiti će Komisija izabrana od strane Izvršnog odbora Zajednice športskih udruga Općine Križ.

**VII.**

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

**VIII.**

Prijave se na propisanim obrascima koji su zajedno s Uputama za prijavitelje dostupni na web stranicama Općine Križ šalju ili neposredno predaju u zatvorenoj omotnici na sljedeću adresu:

**Zajednica športskih udruga Općine Križ**

**Zagrebačka 2**

**p.p. 37**

**10314 Križ**

uz naznaku „Za JAVNI POZIV članicama Zajednice športskih udruga Općine Križ za predlaganje projekata/programa javnih potreba u sportu Općine Križ za 2020. godinu - ne otvarati“ zaključno sa 11. 02. 2020. godine.

Sva pitanja vezana uz ovaj natječaj mogu se postaviti isključivo elektroničkim putem, slanjem upita na adresu elektroničke pošte: zsu.opcine.kriz@gmail.com najkasnije do 06. 02. 2020. godine.

**IX.**

Sve udruge čiji programi budu prihvaćeni i uvršteni u Program javnih potreba u 2020. godini o istome će biti obaviješteni pisanim putem i pozvani na zaključenje Ugovora te su po realizaciji ugovorenih sportskih programa u obvezi dostaviti izvješće o izvršenju programa.

Križ, 13. 01. 2020. godine

Zajednica športskih udruga Općine Križ

Predsjednica:

Tina Matanić